K-Pop ແລະ K-Cops? ເກົາຫຼີໃຕ້ ຫວັງທີ່ຈະສົ່ງອອກ ຕົວຢ່າງ ຕຳຫຼວດ
ທ່ານ ໂຢ ກ່າວວ່າ KPNA ໄດ້ຮ່ວມມືກັບກອງກຳລັງຕຳຫຼວດໃນ 110 ປະ ເທດ.  
ເພງດົນຕີ ປັອບ ຂອງ ເກົາຫຼີໃຕ້ ຫຼື K-pop, ໄດ້ກາຍເປັນປາກົດການຂອງໂລກໄປແລ້ວ ແຕ່ປະ ເທດດັ່ງກ່າວ ຕອນນີ້ ຍັງຢາກຈະສົ່ງອອກຍຸດທະວິທີຂອງກຳລັງຕຳຫຼວດ ເຂົາເຈົ້າເຊັ່ນກັນ ນັກຂ່າວວີໂອເອ ເຈສັນ ສທຣັອດເທີ (Jason Strother) ຢູ່ໃນນະຄອນຫຼວງ ໂຊລ ມີລາຍງານ ສຳລັບ ພວກເຮົາ ກ່ຽວກັບ K-pop, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ເມື່ອເວົ້າເຖິງການສົ່ງອອກວັດທະນະທຳທີ່ຮູ້ຈັກດີທີ່ສຸດຂອງ ເກົາຫຼີໃຕ້ ແລ້ວ, ກຸ່ມນັກຮ້ອງຊາຍຄື BTS ແລະ ຜູ້ກຳກັບທີ່ໄດ້ຊະນະລາງວັນ ອອສກ້າ ບົງ ຈູນ ໂຮ, ຜູ້ທີ່ໄດ້ສ້າງຮູບເງົາ Parasite ນັ້ນ, ແມ່ນຢູ່ໃນລະດັບສູງສຸດຂອງ ລາຍຊື່ ແຕ່ມັນກໍຂຶ້ນກັບບັນດາເຈົ້າໜ້າທີ່ຢູ່ທີ່ນີ້ໃນນະຄອນຫຼວງ ໂຊລ, ເຊິ່ງສິ່ງທີ່ຖືກເອີ້ນວ່າ “ຄື້ນ ເກົາຫຼີ ຫຼື Korean Wave” ກໍອາດຈະລວມມີກອງກຳລັງຕຳ ຫຼວດຂອງປະເທດດ້ວຍ ທ່ານ ໂຢ ແທ ຊູ, ຈາກອົງການຕຳຫຼວດແຫ່ງຊາດ ເກົາຫຼີ ກ່າວວ່າ “ໂຄງການ ຄື້ນ K-pop ແມ່ນວິທີທີ່ອົງການຕຳຫຼວດຂອງ ເກົາຫຼີໃຕ້ ຈະແບ່ງບັນປະສົບການຂອງພວກເຮົາກັບປະເທດອື່ນໆ ແລະ ຊ່ວຍເຫຼືອເຂົາເຈົ້າພັດທະນາກອງກຳລັງຕຳຫຼວດຂອງເຂົາເຈົ້າ ແລະ ປັບປຸງການຮ່ວມມືລະຫວ່າງປະເທດຂອງພວກເຮົາ ເພື່ອຕໍ່ສູ້ກັບອາຊະຍາກຳສາກົນ ” ທ່ານ ໂຢ ກ່າວວ່າ KPNA ໄດ້ຮ່ວມມືກັບກອງກຳລັງຕຳຫຼວດໃນ 110 ປະ ເທດ ຜ່ານໂຄງການ K-pop, ບັນດາຄູ່ຮ່ວມຈະຮຽນຮູ້ວິທີຕໍ່ສູ້ກັບອາຊະຍາກຳທາງ ໄຊເບີ ແລະ ປັບປຸງການບັງຄັບໃຊ້ກົດໝາຍທີ່ອາໄສເທັກໂນໂລຈີ ທ່ານ ໂຢ ເວົ້າວ່າຫຼາຍປະເທດທີ່ກຳລັງພັດທະນາແມ່ນສົນໃຈທີ່ຈະຮຽນຈາກຕຳຫຼວດຂອງ ເກົາຫຼີໃຕ້ ຍ້ອນປະຫວັດສາດຂອງປະເທດນັ້ນ ທ່ານ ໂຢ ກ່າວວ່າ “ເກົາຫຼີໃຕ້ ມີປະຫວັດສາດຍຸກໃໝ່ທີ່ພິເສດ ຫຼັງຈາກສົງຄາມ ເກົາຫຼີ, ພວກເຮົາບໍ່ມີຫຍັງ ແລະ ຄົນລຸ້ນຫຼັງເຮົາໄດ້ສ້າງທຸກຢ່າງຂຶ້ນມາໃໝ່ ພວກເຮົາໄດ້ຮັບການຊ່ວຍເຫຼືອຢ່າງຫຼວງຫຼາຍຈາກບັນດາປະເທດທີ່ພັດ ທະນາແລ້ວ, ຄື ສະຫະລັດ ແລະ ບັນດາປະເທດ ຢູໂຣບ ແລະ ຂ້າພະເຈົ້າ ຄິດວ່າປະເທດທີ່ກຳລັງພັດທະນາບາງປະເທດໃນເວລານີ້ເຫັນ ເກົາຫຼີ ເປັນປະ ເທດທີ່ຕ້ອງເອົາແບບຢ່າງ ” ແຕ່ຕຳຫຼວດຂອງ ເກົາຫຼີໃຕ້ ກໍບໍ່ໄດ້ຖືກພິຈາລະນາເປັນຕົວຢ່າງທີ່ດີຕະຫຼອດໄປ ທ່ານ ໄມເກິລ ບຣີນ ກ່າວວ່າ “ຕຳຫຼວດມີຊື່ສຽງທີ່ບໍ່ດີຫຼາຍ ” ໃນຫຼາຍທົດສະວັດທີ່ຜ່ານມາ, ຕຳຫຼວດ ເກົາຫຼີໃຕ້ ກັບພວກນັກເຄື່ອນໄຫວນັກສຶກສາໄດ້ປະທະ ກັນ ໃນການປະທ້ວງທີ່ຮຸນແຮງ ການຂ້ານັກສຶກສາຄົນນຶ່ງໂດຍຕຳຫຼວດ ໄດ້ກໍ່ໃຫ້ເກີດຂະການເຄື່ອນໄຫວປະຊາທິປະໄຕຂອງ ເກົາ ຫຼີໃຕ້ ໃນປີ 1987 ທີ່ໄດ້ນຳໄປສູ່ການສິ້ນສຸດຂອງອະດີດລະບອບຜະເດັດການຂອງປະເທດ ທ່ານ ບຣີນ ກ່າວວ່ານັບຕັ້ງແຕ່ນັ້ນມາ, ພາບພົດຂອງອົງການຕຳຫຼວດແມ່ນໄດ້ຖືກປັບປຸງໃຫ້ດີຂຶ້ນ ທ່ານ ໄມເກິລ ບຣີນ ກ່າວວ່າ “ມັນມີການຫຼຸດຜ່ອນລົງເທື່ອລະເລັກລະນ້ອຍ ຂ້າພະເຈົ້າຄິດວ່າຕຳ ຫຼວດໃນຫຼາຍປີທີ່ຜ່ານມາເຂົ້າໃຈວ່າພວກນັກສຶກສານັ້ນ ແມ່ນພວກທີ່ໃຊ້ຄວາມຮຸນແຮງຍ້ອນກົນ ລະຍຸດຕຳຫຼວດຂອງເຂົາເຈົ້າເອງ ” ທ່ານ ບຣີນ ກ່າວວ່າ ການປ່ຽນແປງທີ່ວ່ານີ້ ໄດ້ຊ່ວຍເຮັດໃຫ້ການປະທ້ວງສ່ວນໃຫຍ່ມີຄວາມສະ ຫງົບໃນປັດຈຸບັນນີ້ ຄືກັບການປະທ້ວງແສງທຽນ ທີ່ໄດ້ນຳໄປສູ່ການຟ້ອງຮ້ອງປົດຕຳແໜ່ງອະດີດປະ ທານາທິບໍດີ ພາກ ກຶນ ເຮ ໃນປີ 2017 ທ່ານ ກິມ ຈິນ ຮຸງ, ຈາກອົງການຕຳຫຼວດແຫ່ງຊາດ ເກົາຫຼີ ກ່າວວ່າ “ການປະທ້ວງໃນ ເກົາຫຼີໃຕ້ ໄດ້ກາຍມາມີຄວາມສະຫງົບ ມັນມີການເຄົາລະຫວ່າງກັນ ຂອງຜູ້ປະທ້ວງກັບຕຳຫຼວດໃນປັດຈຸບັນນີ້ ” KPNA ກ່າວວ່າ K-pop ຂອງເຂົາເຈົ້າ ແມ່ນຍິນດີທີ່ຈະເຮັດວຽກກັບຄູ່ຮ່ວມໃນໂລກຂອງເຂົາເຈົ້າ ເພື່ອເຮັດໃຫ້ການປະທ້ວງຂອງເຂົາເຈົ້າມີຄວາມປອດໄພຂຶ້ນເຊັ່ນກັນ But South Korea’s cops weren’t always seen as positive models